《题应天寺》
宋代·齐廓

实势耸如飞，檐牙照锦翚。
路盘危磴出，僧触断云归。
万井分尘界，千岩在目围。
浮生枉多事，到此合忘机。

作者简介：越州会稽人，字公辟。第进士。自梧州推官累迁太常博士，知通、泰州，提点荆湖南路刑狱。迁江西、淮南转运使，时初兼按察，同时奉使者竞为苛刻邀声名，独其奉法如常，人以为长厚。积官光禄卿、秘书监卒。